यीशु
ईसाइयों का मानना है कि क्रूस पर मरते समय ईसा मसीह ने सभी इंसानों के पाप स्वयं पर ले लिए थे और इसलिए जो भी ईसा में विश्वास करेगा, उसे ही स्वर्ग मिलेगा। मृत्यु के तीन दिन बाद ईसा वापिस जी उठे और 40 दिन बाद सीधे स्वर्ग चले गए। ईसा के 12 शिष्यों ने उनके नये धर्म को सभी जगह फैलाया। यही धर्म ईसाई धर्म कहलाया।
बपतिस्मा
ईसा के बपतिस्मा की जो प्रारंभिक व्याख्याएं लोकप्रिय बनीं हुईं हैं, उनमें इग्नेशियस ऑफ ऐन्टिओक (Ignatius of Antioch) का यह दावा कि बपतिस्मा के जल को शुद्ध करने के लिये ईसा का बपतिस्मा किया गया था तथा जस्टिन मार्टियर (Justin Martyr) की यह व्याख्या शामिल है कि ईसा का बपतिस्मा सभी के लिये आदर्श उदाहरण की उनकी भूमिका के चलते किया गया था।